b'\n_START_ARTICLE_\nConnector F\n_START_SECTION_\nCaracter\xc3\xadstiques\n_START_PARAGRAPH_\nEl connector F \xc3\xa9s barat i no obstant aix\xc3\xb2 t\xc3\xa9 75 ohms (75 \xce\xa9) d\'adaptaci\xc3\xb3 d\'imped\xc3\xa0ncia fins a 1 GHz i disposa d\'amplada de banda utilitzable de fins a diversos GHz. Una de les raons del seu baix cost \xc3\xa9s que utilitza el conductor s\xc3\xb2lid (cable central) dels tipus especificats de cable coaxial com pin del connector mascle. Aquest disseny est\xc3\xa0 subjecte a les propietats de la superf\xc3\xadcie del conductor intern (que ha de ser filferro s\xc3\xb2lid) i que no \xc3\xa9s resistent a la corrosi\xc3\xb3, per la qual cosa s\xc3\xb3n necess\xc3\xa0ries  versions resistents a l\'aigua per a \xc3\xbas exterior (per exemple, en les antenes)._NEWLINE_Se sol premsar, o de vegades cargolar, el cos del connector mascle sobre la malla exterior exposada. L\'est\xc3\xa0ndard en la ind\xc3\xbastria del cable actualment \xc3\xa9s l\'\xc3\xbas d\'accessoris de compressi\xc3\xb3._NEWLINE_Els connectors femelles tenen fils UNEF 3/8-32 (9.525 mm de di\xc3\xa0metre). La majoria dels connectors mascle tenen un anell de connexi\xc3\xb3 roscat, encara que tamb\xc3\xa9 n\'hi ha disponibles versions encastables. Les terminacions dels connectors F encastables presenten un blindatge pobre contra els senyals que li arriben per l\'aire (per exemple, una instal\xc2\xb7laci\xc3\xb3 de televisi\xc3\xb3 per cable -feta amb connectors F- pot ser interferida f\xc3\xa0cilment per un transmissor de TV que es trobi a prop).\n_START_SECTION_\nUsos\n_START_PARAGRAPH_\n\xc3\x89s adequat per a les instal\xc2\xb7lacions d\'\xc3\xbas dom\xc3\xa8stic, terrestre, cable i televisi\xc3\xb3 per sat\xc3\xa8l\xc2\xb7lit i ofereix millores significatives sobre el connector Belling-Lee (IEC 169-2) utilitzat a Europa per a receptors terrestres._NEWLINE_Es requereix una mica m\xc3\xa9s d\'atenci\xc3\xb3 per a la correcta instal\xc2\xb7laci\xc3\xb3 del connector mascle al cable, que amb el tipus Belling-Lee, i s\'ha d\'estar atent a la qualitat del connector i a la coincid\xc3\xa8ncia amb la grand\xc3\xa0ria de cable.\n_START_SECTION_\nConnector F a prova d\'intemp\xc3\xa8rie\n_START_PARAGRAPH_\nAlguns subministradors de components, tenen al seu cat\xc3\xa0leg: \xe2\x80\x9cconnectors F\xe2\x80\x9d a prova d\'intemp\xc3\xa8rie (impermeables a l\'aigua)._NEWLINE_S\'aconsegueix l\'estanquitat mitjan\xc3\xa7ant la inserci\xc3\xb3 d\'una junta t\xc3\xb2rica d\'uns 7 mm (anell "O") entre el connector mascle i el connector femella abans d\'estr\xc3\xa8nyer-los, quedant la uni\xc3\xb3 estanca a l\'aigua.'